《赠薛子熙兼柬杜青州》
明代·欧大任

君不见陶公不能谒督邮，君不见李白愿识韩荆州。

嗟君结交二千石，古之杜毋今君侯。君侯佩印牧青社，桑枣万家春满野。

羔币缤纷聘士人，中和宣布劳讴者。闻君下榻郡斋时，多暇登楼日赋诗。

不署议曹参府事，但随上计朝京师。燕山嵯峨雪三尺，燕市酒徒共朝夕。

君侯召对将有期，门下窃讥客无益。君不见王生嗜酒一何能，渤海片言汉帝称。

卿寺今须贤太守，知君不愧水衡丞。

作者简介：欧大任（1516-1596）字桢伯，号仑山。因曾任南京工部虞衡郎中，别称欧虞部。广东顺德陈村人。他“博涉经史，工古文辞诗赋”，并喜体育运动，擅长踢球、击剑。14岁时，督学曾集中十郡的优等生会考，他三试皆列第一，名噪诸生。他和梁有誉、黎民表、梁绍震等人是十分友好的同学，在著名学者黄佐门下读书，很有得益。无奈文运不佳，八次乡试均落榜，直到嘉靖四十二年（1563年），47岁的欧大任才一鸣惊人，以岁贡生资格，试于大廷，考官展卷阅览，惊叹其为一代之才，特荐御览，列为第一。由是海内无不知欧大任，名声远播。